C 88/70

Uverejnenie žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013

(2022/C 88/09)

Týmto uverejnením sa poskytuje právo vzniesť námietku proti žiadosti podľa článku 98 nariadenia Európskeho parlamentu a Rady (EÚ) č. 1308/2013 (1) do dvoch mesiacov od dátumu tohto uverejnenia.

ŽIADOSŤ O ZMENU ŠPECIFIKÁCIE VÝROBKU

„Bouches-du-Rhône“

PGI-FR-A1223-AM01

Dátum žiadosti: 26. novembra 2015

1. Pravidlá vzťahujúce sa na zmenu

Článok 105 nariadenia č. 1308/2013 – Podstatná zmena

2. Opis a dôvody zmeny

2.1. Zmena časti názvu

Názov „vin de pays des Bouches-du-Rhône“ sa na základe uplatnenia ustanovení týkajúcich sa označení pôvodu a zemepisných označení nariadenia (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov zmenil na CHZO „Bouches-du-Rhône“. Hospodárske subjekty konštatovali, že na jednej strane si spotrebiteľ vytváral nesprávnu súvislosť medzi CHZO „Bouches-du-Rhône“ a „vin de pays des Bouches-du-Rhône“ a že na druhej strane názov „Bouches-du-Rhône“ používaný bez odkazu na tradičný pojem „vin de pays“ vykazoval priveľa fonetických podobností s chráneným označením pôvodu (CHOP) „Côtes du Rhône“ a hrozilo, že sa budú tieto dva výrobky zamieňať.

Z týchto dôvodov skupina žiadateľov v zmysle článku 95 nariadenia (EÚ) č. 1308/2013 vyjadrila želanie, aby sa k chránenému názvu „Bouches-du-Rhône“ doplnili slová „Pays des“.

Francúzske orgány žiadosť po preskúmaní schválili rozhodnutím zo 4. septembra 2015, uverejneným v Úradnom vestníku Francúzskej republiky 12. septembra 2015, ktorým sa schválila takto zmenená špecifikácia výrobku a bola uverejnená v úradnom vestníku ministerstva poľnohospodárstva, agropotravinárstva a lesníctva 17. septembra 2015.

Ide teda o tieto zmeny špecifikácie výrobku:

— v názve, ako aj v celom znení textu sa názov „Bouches-du-Rhône“ nahrádza názvom „Pays des Bouches-du Rhône“,

— v kapitole 1 bode 7.2 poslednom pododseku sa posledná veta nahrádza vetou „V tejto zemepisnej oblasti sa výhradne vyrába víno s CHZO ‚Pays des Bouches-du-Rhône‘“.

2.2. Vypustenie ustanovení týkajúcich sa akostných šumivých vín

Vykonáva sa aj zmena špecifikácie s cieľom vypustiť všetky ustanovenia týkajúce sa výroby akostných šumivých vín. Nadväzuje sa tým na rozhodnutie Štátnej rady zo 6. marca 2015, ktorým sa zrušilo uznesenie z 2. novembra 2011 o CHZO „Bouches-du-Rhône“, ktorým sa prijali ustanovenia špecifikácie týkajúce sa „červených, ružových a bielych akostných šumivých vín“.

2.3. Opis vína (vín)

Doplnil sa opis bielych a červených vín. Kapitola I špecifikácie sa doplnila v bode 3.3 a tie isté informácie sa prenášajú do bodu „Opis vína (vín)“ jednotného dokumentu.

Takisto sa uviedlo, že hodnoty analytických vlastností vín zodpovedajú limitom stanoveným v európskych právnych predpisoch.

2.4. Súvislosť so zemepisnou oblasťou

Všetky prvky týkajúce sa súvislosti so zemepisnou oblasťou výrobkov sa reštrukturalizovali. Po presnom opise prírodných faktorov, ľudských faktorov a vlastností výrobkov sa prepracovala časť „príčinný vzťah“ s cieľom spresniť, že CHZO „Pays des Bouches-du-Rhône“ sa zakladá predovšetkým na špecifických vlastnostiach vín, ktoré súvisia s vlastnosťami prírodného prostredia (klíma, pôda).

Tieto spresnenia sa presunuli do bodu „Súvislosť so zemepisnou oblasťou“ jednotného dokumentu, ako aj do kapitoly I bodu 7 špecifikácie.

2.5. Ďalšie podmienky – označovanie

Položka „Ďalšie podmienky – označovanie“ jednotného dokumentu sa aktualizovala tým, že sa odstránili odkazy na špecifikáciu a nahradili sa opisom jednotlivých uplatniteľných podmienok.

2.6. Vymedzená zemepisná oblasť

V kapitole I bode 4 špecifikácie, ako aj v bode jednotného dokumentu týkajúcom sa vymedzenej zemepisnej oblasti sa spresňuje, že zemepisnú oblasť výroby tvoria všetky obce patriace do departementu Bouches-du-Rhône.

V prípade vymedzenia oblasti v bezprostrednej blízkosti boli obce patriace do vybratých obvodov takisto uvedené v zozname v špecifikácii v kapitole I bode 4. Tieto zoznamy obcí tvoriacich oblasť v bezprostrednej blízkosti sa uviedli aj v jednotnom dokumente v bode „ďalšie podmienky“.

Pre každú oblasť, zemepisnú oblasť a oblasť v bezprostrednej blízkosti bol pridaný rok referenčného úradného zemepisného kódexu (rok 2020). Ide o oficiálnu celoštátnu referenciu vydávanú úradom INSEE, v ktorej sa uznáva a stanovuje zoznam obcí podľa jednotlivých departementov. Táto redakčná úprava umožňuje právne zabezpečiť vymedzenie zemepisných oblastí.

2.7. Odrodová skladba

Doplnil sa bod „Hlavné muštové odrody“ jednotného dokumentu a bod 5 kapitoly I špecifikácie výrobku s cieľom zohľadniť zavedenie 13 nových odrôd: „Artaban N, Cabernet blanc B, Cabernet Cortis N, Floréal B, Monarch N, Muscaris B, Prior N, Soreli B, Sauvignac B-Rs., Solaris B., Souvignier Gris Rs, Vidoc N, Voltis B“.

Ide o tzv. suchovzdorné odrody a odrody odolné voči hubovým chorobám, pri pestovaní ktorých možno používať menej prípravkov na ochranu rastlín. Tieto odrody zodpovedajú odrodám používaným pri výrobe vín s CHZO, pričom neovplyvňujú charakteristické vlastnosti vín. Voľba týchto nových odolných odrôd nemá vplyv na preukazovanie súvislosti s územím.

JEDNOTNÝ DOKUMENT

1. Názov (názvy)

Pays des Bouches-du-Rhône

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Opis vína (vín)

CHZO „Pays des Bouches-du-Rhône“ je vyhradené pre červené, ružové a biele tiché vína. Hodnoty analytických vlastností vín zodpovedajú limitom stanoveným v európskych právnych predpisoch.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %): 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Biele vína sa spravidla vyrábajú priamym lisovaním. Vyrábajú sa z miestnych a mimoregionálnych odrôd, vyznačujú sa kvetinovými a ovocnými arómami a sviežimi a aromatickými chuťovými tónmi. Majú jasnú a žiarivú intenzitu farby so „zelenkastými“ odleskmi svedčiacimi o ich mladosti. Ružové vína sa vyrábajú priamym lisovaním a/alebo maceráciou na šupkách. Predĺžený kontakt medzi šťavou a dužinou vo väčšej miere umožňuje difúziu aromatických prekurzorov a zvyšuje zaoblenosť chuti. Vyrábajú sa najmä z odrôd Grenache N, Syrah N, Caladoc N, Cinsaut N, Cabernet-Sauvignon N a Merlot N, ktoré často dopĺňajú biele odrody pri umiestňovaní do nádob na výrobu ružových cuvée, majú viac či menej výraznú bledú intenzitu farby, s odleskmi sýtej ružovej farby. Vyznačujú sa expresívnymi arómami červeného ovocia a citrusov. Majú aromatickú chuť a sú príjemne svieže.

V prípade červených vín, najčastejšie cuvée, môže ísť niekedy o odrodové vína (Merlot N, Cabernet N, Marselan N, Syrah N, Grenache N atď.). Zber v stave plnej fyziologickej a fenolovej zrelosti umožňuje získavať charakterové vína s plnou chuťou bez drsnosti, so stredomorským profilom. Extrakcie sa vedú tak, aby sa získali jemné a zaoblené trieslovinové štruktúry s trvácnou chuťou. Kým sú mladé, majú granátovočervenú intenzitu farby s fialovými odleskmi, ktorá je s postupným zrením väčšmi sýtočervená. Majú veľmi expresívnu vôňu s tónmi stredomorských krovinatých porastov alebo so slanšími tónmi v závislosti od oblasti, s tónmi červeného ovocia, ktoré sa vyvíjajú smerom k väčšmi kompótovým tónom. Majú živú, plnú, lahodnú chuť s jemnými trieslovinami.

5. Vinárske výrobné postupy

a) Základné enologické postupy

Všetky použité enologické postupy musia spĺňať požiadavky stanovené na úrovni EÚ a v zákonníku poľnohospodárstva a morského rybolovu.

b) Maximálne výnosy

120 hektolitrov na hektár

6. Vymedzená zemepisná oblasť

Zber hrozna, vinifikácia a výroba vín s chráneným zemepisným označením „Pays des Bouches-du-Rhône“ sa musia uskutočňovať vo všetkých obciach departementu Bouches-du-Rhône podľa úradného zemepisného kódexu z roku 2020.

7. Hlavné muštové odrody

Alicante Henri Bouschet N

Aligoté B

Alphonse Lavallée N

Aléatico N

Aramon N

Aramon gris G

Aranel B

Arinarnoa N

Arriloba B

Artaban N

Aubun N – Murescola

Barbaroux Rs

Bourboulenc B – Doucillon blanc

Brachet N – Braquet

Brun argenté N – Vaccarèse

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Calitor N

Carignan N

Carignan blanc B

Carmenère N

Chardonnay B

Chasan B

Chasselas B

Chasselas rose Rs

Chatus N

Chenanson N

Chenin B

Cinsaut N – Cinsault

Clairette B

Clairette rose Rs

Clarin B

Colombard B

Cot N – Malbec

Counoise N

Egiodola N

Floreal B

Fuella nera N

Gamay Fréaux N

Gamay N

Gamay de Bouze N

Gamay de Chaudenay N

Ganson N

Gewurztraminer Rs

Gramon N

Grenache N

Grenache blanc B

Grenache gris G

Gros Manseng B

Gros vert B

Jurançon noir N – Dame noire

Liliorila B

Listan B – Palomino

Macabeu B – Macabeo

Marsanne B

Marselan N

Mauzac rose Rs

Mayorquin B

Melon B

Merlot N

Merlot blanc B

Meunier N

Mollard N

Monarch N

Monerac N

Mourvaison N

Mourvèdre N – Monastrell

Muscadelle B

Muscardin N

Muscaris B

Muscat Ottonel B – Muscat, Moscato

Muscat cendré B – Muscat, Moscato

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Nielluccio N – Nielluciu

Négrette N

Perdea B

Petit Manseng B

Petit Verdot N

Picardan B – Araignan

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant droit N – Espanenc

Portan N

Prior N

Riesling B

Riminèse B

Rosé du Var Rs

Roussanne B

Sauvignon B – Sauvignon blanc

Sauvignon gris G – Fié gris

Sciaccarello N

Semillon B

Servanin N

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret gris G

Terret noir N

Tibouren N

Téoulier N

Ugni blanc B

Valdiguié N

Vermentino B – Rolle

Vidoc N

Viognier B

Voltis B

8. Opis súvislostí

8.1. Špecifickosť zemepisnej oblasti a špecifickosť výrobku

Departement Bouches-du-Rhône sa nachádza uprostred provensalskej oblasti. Má rozlohu 5 087 km2 a je ohraničený na jednej strane na západe riekou Rhôna, ktorá ho oddeľuje od departementu Gard, a na druhej strane na severe riekou Durance, ktorá ho oddeľuje od departementu Vaucluse. Na východe hraničí s departementom Var a na juhu ho lemuje Stredozemné more.

Územie departementu je rôznorodé. Východ departementu sa vyznačuje sériou vápencových reliéfov pohoria Préalpes de Provence s východozápadnou orientáciou. Nadväzujú tam na seba pohoria Trévaresse (501 m), Estaque a Étoile (793 m), Sainte-Victoire (1 011 m), Saint-Cyr a Sainte-Baume (1 041 m západná časť). Sú v nich vyhĺbené údolia riek Arc (kotlina Aix-en-Provence), Touloubre (Salon-de- Provence) a Huveaune (Aubagne Marseille), bohatšie sedimentárne nížiny, s rozličnou veľkosťou. Na západe sa okolo pásma Alpilles rozprestierajú rozsiahle nížiny. Nížina Crau, tvorená drobným štrkom vyplaveným na úrovni bývalého sútoku riek Durance a Rhône, nachádzajúca sa na osi Arles – Salon-de-Provence, predstavuje pustú stepnú oblasť, jedinečnú vo Francúzsku, ktorá je poznačená vplyvom mistrálu. Nížina Camargue, s regionálnym prírodným parkom, na ktorej sa striedajú vinice, pastviny a ryžové polia, je zachovanou oblasťou, kde žijú býky (plemeno camarguaise), kone a bohatá fauna so 400 rôznymi druhmi. Na severe departementu sa od západu na východ tiahne pohorie Alpilles, potom údolie rieky Durance.

Pôdy, či už ide o ílovito-vápenaté kamenisté, piesčité, alebo štrkovité pôdy na molasovom alebo pieskovcovom podloží, sú chudobné, dobre odvodnené a náchylné na eróziu. Tieto pôdy sú skôr plytké, bez privysokej vlhkosti, a teda veľmi vhodné na pestovanie viniča.

Departement Bouches-du-Rhône podlieha stredomorskému podnebiu s vysokým slnečným svitom, ktorý je príznačný pre toto podnebie. V lete je veľmi teplo a sucho, zima je pomerne mierna. Medzi ročnými obdobiami sú značné teplotné rozdiely, pričom najvyššie teploty sa dosahujú v letnom období, keď možno často zaznamenať 35 °C v tieni. Priemerné ročné teplotné výkyvy medzi dňom a nocou sú značné, veľmi výrazné v zime, s niekoľkými maximami v podobe silných nočných mrazov. Režim zrážok je nepravidelný a nerovnomerne rozložený počas roka. Prudké lejaky nie sú nezvyčajné. Mistrál, suchý a studený vietor prichádzajúci zo severu, vanie v tejto oblasti takmer 100 dní v roku, pričom nárazy vetra často dosahujú viac než 100 km/h.

Provensalská vinohradnícka oblasť má viac než 2 600 rokov a je najstaršou vo Francúzsku. Preslávila sa najmä výrobou ružových vín. Od roku 1907 mnohí vinohradníci cítili potrebu spájať sa s cieľom spoločne čeliť ťažkostiam. Výroba vína bola regulovaná a vinohradníci sa organizovali do družstiev a zväzov, ktoré podporovali kvalitatívny rozvoj výroby. Víno s označením „vin de canton“ bolo presne a podľa predpisov vymedzené v roku 1964, s odkazom na administratívnu oblasť výroby so všetkými pôdnymi a klimatickými podmienkami. Dekrétom z roku 1968 sa tieto vína s označením „vin de canton“ transformovali na vína s označením „vin de pays“, ktoré sa najskôr určovali názvom departementu výroby a zodpovedali osobitným kritériám výroby, prostredníctvom ktorých sa zaručuje najvyššia úroveň kvality. Týmto spôsobom bolo uznané víno „vin de pays des Bouches du Rhône“ a v roku 2011 sa stalo chráneným zemepisným označením.

Táto výroba sa zakladá v prvom rade na dvoch odlišných sektoroch: hlavný sektor sa nachádza v stredovýchodnej časti departementu, okolo Aix-en-Provence (65 až 70 % objemu), kým na západe sa nachádza oblasť nazývaná „camarguaise“, ohraničená na juhovýchode obcou Tarascon, v obciach Arles a Saintes-Maries-de-la-Mer. Tento sektor „camarguais“ si nárokuje svoju osobitosť prostredníctvom tradičného pojmu „Terre de Camargue“: V tejto zemepisnej oblasti sa výhradne vyrába víno s CHZO „Pays des Bouches-du-Rhône“.

8.2. Príčinný vzťah medzi špecifickosťou zemepisnej oblasti a špecifickosťou výrobku

CHZO „Pays des Bouches-du-Rhône“, ktoré sa vzťahuje na všetky obce departementu Bouches-du-Rhône, sa zakladá predovšetkým na špecifických vlastnostiach vín, ktoré súvisia s vlastnosťami prírodného prostredia (klíma, pôda). Departement Bouches-du-Rhône sa nachádza v regióne Provence-Alpes-Côte d’Azur na juhovýchode Francúzska. Vyznačuje sa hornatým reliéfom, ktorý v podobe nížiny siaha až po more, podnebím stredomorského typu a vegetáciou, ktorú tvoria najmä macchie a stredomorská lesostep. Vyznačuje sa takisto prítomnosťou mistrálu, ktorý niekedy sťažuje prácu, ale umožňuje ozdraviť, chrániť vinohrad pred napádaním hubovými chorobami a v konečnom dôsledku zvýšiť úrodnosť hrozna prostredníctvom koncentrácií, ktoré spôsobuje v záverečnej fáze dozrievania. Pôdy, či už ide o ílovito-vápenaté kamenisté, piesčité, alebo štrkovité pôdy na molasovom alebo pieskovcovom podloží, sú bez privysokej vlhkosti, dobre odvodnené a veľmi vhodné na pestovanie viniča. Na základe využitia optimálnych prírodných podmienok a vhodného výberu najlepších pozemkov sa vinohradníkom podarilo zhodnotiť jednotlivé odrody na území s často chudobnými, ale dobre odvodnenými pôdami, ktoré sú veľmi dobre prispôsobené na pestovanie viniča. Spojením týchto pôdnych podmienok a teplého a suchého podnebia so stredomorskými vplyvmi sa vytvorili optimálne podmienky na zrenie umožňujúce zachovanie základných aróm týchto odrôd, ktoré sa prejavujú vo víne s charakteristickou sviežosťou a aromatickým potenciálom. Pre svieže a ľahké červené vína sú tak typické arómy červeného ovocia; svieže ružové vína sa takisto vyznačujú zaoblenosťou a expresívnymi arómami červeného ovocia alebo citrusov. Pokiaľ ide o biele vína, sú aromatické, kvetinové alebo ovocné, svieže a vyznačujú sa svojou mladosťou. V súčasnosti dosahuje ročná produkcia vína CHZO „Pays des Bouches-du Rhône“ zhruba 50 000 hl a na trh ho uvádza 18 vinárskych družstiev a 88 súkromných vinárstiev. Ružové vína predstavujú takmer 50 % celkového objemu, červené vína predstavujú trochu viac než 40 % celkového objemu a biele vína trochu menej než 10 % celkového objemu.

9. Iné základné podmienky

Ďalšie údaje

Právny rámec: vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Veľkosť písma názvu zemepisnej jednotky „Terre de Camargue“ nesmie byť väčšia, na šírku ani na výšku, ako veľkosť písma názvu označenia CHZO „Pays des Bouches-du-Rhône“. Logo CHZO Európskej únie sa na etiketách uvádza v prípade, keď sa označenie „chránené zemepisné označenie“ nahradí tradičným označením „Vin de Pays“.

Oblasť v bezprostrednej blízkosti

Právny rámec: vnútroštátne právne predpisy

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti, vymedzenú na základe výnimky pre vinifikáciu a výrobu vín s chráneným zemepisným označením „Pays des Bouches-du-Rhône“, tvoria tieto obce patriace do obvodov hraničiacich so zemepisnou oblasťou uvedených ďalej podľa úradného zemepisného kódexu z roku 2020:

— obvod Nîmes (v departemente Gard): Aigaliers, AiguesMortes, Aigues-Vives, Aiguèze, Aimargues, Les Angles, Aramon, Argilliers, Arpaillargues-et-Aureillac, Aspères, Aubais, Aubord, Aubussargues, Aujargues, Bagnols-sur-Cèze, Baron, La Bastide-d’Engras, Beaucaire, Beauvoisin, Bellegarde, Belvézet, Bernis, Bezouce, Blauzac, Boissières, Bouillargues, Bourdic, La Bruguière, Cabrières, Le Cailar, Caissargues, La Calmette, Calvisson, La Capelle-et-Masmolène, Carsan, Castillon-du-Gard, Caveirac, Cavillargues, Chusclan, Clarensac, Codognan, Codolet, Collias, Collorgues, Combas, Comps, Congénies, Connaux, Cornillon, Crespian, Dions, Domazan, Estézargues, Flaux, Foissac, Fons, Fons-sur-Lussan, Fontanès, Fontarèches, Fournès, Fourques, Gajan, Gallargues-le-Montueux, Le Garn, Garons, Garrigues-Sainte-Eulalie, Gaujac, Générac, Goudargues, Le Grau-du-Roi, Issirac, Jonquières-Saint-Vincent, Junas, Langlade, Laudun-l’Ardoise, Laval-SaintRoman, Lecques, Lédenon, Lirac, Lussan, Manduel, Marguerittes, Meynes, Milhaud, Montagnac, Montaren-et-Saint-Médiers, Montclus, Montfaucon, Montfrin, Montignargues, Montmirat, Montpezat, Moulézan, Moussac, Mus, Nages-et Solorgues, Nîmes, Orsan, Parignargues, Le Pin, Pont-Saint-Esprit, Pougnadoresse, Poulx, Pouzilhac, Pujaut, Redessan, Remoulins, Rochefort-du-Gard, Rodilhan, Roquemaure, La Roque-sur-Cèze, La Rouvière, Sabran, Saint-Alexandre, SainteAnastasie, Saint-André-de-Roquepertuis, Saint-André-d’Olérargues, Saint-Bauzély, Saint-Bonnet-du-Gard, Saint-Chaptes, Saint-Christol-de-Rodières, Saint-Clément, Saint-Côme-et-Maruéjols, Saint-Dézéry, Saint-Dionisy, Saint-Etienne-des-Sorts, Saint-Geniès-de-Comolas, Saint-Geniès-de-Malgoirès, Saint-Gervais, SaintGervasy, Saint-Gilles, Saint-Hilaire-d’Ozilhan, Saint-Hippolyte-de-Montaigu, SaintJulien-de-Peyrolas, Saint-Laurent-d’Aigouze, Saint-Laurent-de-Carnols, SaintLaurent-des-Arbres, Saint-Laurent-la-Vernède, Saint-Mamert-du-Gard, Saint- Marcel-de-Careiret, Saint-Maximin, Saint-Michel-d’Euzet, Saint-Nazaire, SaintPaul-les-Fonts, Saint-Paulet-de-Caisson, Saint-Pons-la-Calm, Saint-Quentin-laPoterie, Saint-Siffret, Saint-Victor-des-Oules, Saint-Victor-la-Coste, Salazac, Salinelles, Sanilhac-Sagriès, Sauveterre, Sauzet, Saze, Sernhac, Serviers-etLabaume, Sommières, Souvignargues, Tavel, Théziers, Tresques, Uchaud, Uzès, Vallabrègues, Vallabrix, Vallérargues, Valliguières, Vauvert, Vénéjan, Verfeuil, Vergèze, Vers-Pont-du-Gard, Vestric-et-Candiac, Villeneuve-lès-Avignon, Villevieille,

— obvod Apt (v departemente Vaucluse): Ansouis, Apt, Auribeau, La Bastide-des-Jourdans, La Bastidonne, Beaumettes, Beaumont-dePertuis, Bonnieux, Buoux, Cabrières-d’Aigues, Cabrières-d’Avignon, Cadenet, Caseneuve, Castellet-en-Luberon, Cavaillon, Cheval-Blanc, Cucuron, Gargas, Gignac, Gordes, Goult, Grambois, Joucas, Lacoste, Lagarde-d’Apt, Lagnes, Lauris, Lioux, Lourmarin, Maubec, Ménerbes, Mérindol, Mirabeau, La Motte-d’Aigues, Murs, Oppède, Pertuis, Peypin-d’Aigues, Puget, Puyvert, Robion, Roussillon, Rustrel, Saignon, Saint-Martin-de-Castillon, Saint-Martin-de-la-Brasque, Saint-Pantaléon, Saint-Saturnin-lès-Apt, Sannes, Sivergues, Taillades, La Tour-d’Aigues, Vaugines, Viens, Villars, Villelaure, Vitrolles-en-Lubéron,

— obvod Avignon (v departemente Vaucluse): Avignon, Bédarrides, Caumont-sur-Durance, Châteauneuf-de-Gadagne, Courthézon, Fontainede-Vaucluse, L’Isle-sur-la-Sorgue, Jonquerettes, Morières-lès-Avignon, Le Pontet, Saint-Saturnin-lès-Avignon, Saumane-de-Vaucluse, Sorgues, Le Thor, Vedène,

— obvod Carpentras (v departemente Vaucluse): Bollène, Caderousse, Camaret-sur-Aigues, Châteauneuf-du-Pape, Grillon, Jonquières, Lagarde-Paréol, Lamotte-du-Rhône, Lapalud, Mondragon, Mornas, Orange, Piolenc, Richerenches, Sérigan, Sainte-Cécile-les-Vignes, Travaillan, Uchaux, Valréas, Violès, Visan,

— obvod Forcalquier (v departemente Alpes-de-HauteProvence): Aubenas-les-Alpes, Aubignosc, Authon, Banon, Bayons, Bellaffaire, Bevons, La Brillanne, Le Caire, Céreste, Châteaufort, Châteauneuf-Miravail, Châteauneuf-Val-Saint-Donat, Clamensane, Claret, Corbières-en-Provence, Cruis, Curbans, Curel, Dauphin, Entrepierres, Faucon-du-Caire, Fontienne, Forcalquier, Gigors, L’Hospitalet, Lardiers, Limans, Lurs, Mane, Manosque, Melve, Mison, Montfort, Montfuron, Montjustin, Montlaux, Montsalier, Motte-du-Caire, Nibles, Niozelles, Noyers-sur-Jabron, Les Omergues, Ongles, Oppedette, Peipin, Piégut, Pierrerue, Pierrevert, Redortiers, Reillanne, Revest-des-Brousses, Revest-du-Bion, Revest-Saint-Martin, La Rochegiron, Sainte-Croix-à-Lauze, Saint-Etienne-les- Orgues, Saint-Geniez, Saint-Maime, Saint-Martin-les-Eaux, Saint-Michell’Observatoire, Sainte-Tulle, Saint-Vincent-sur-Jabron, Salignac, Saumane, Sigonce, Sigoyer, Simiane-la-Rotonde, Sisteron, Sourribes, Thèze, Turriers, Vachères, Valavoire Valbelle, Valernes, Vaumeilh, Venterol, Villemus, Villeneuve, Volx,

— obvod Digne-les-Bains (v departemente Alpes-de-Haute-Provence): Château-Arnoux-Saint-Auban, L’Escale, Ganagobie, Mallefougasse, Peyruis, Volonne,

— obvod Brignoles (v departemente Var): Aiguines, Artignosc-sur-Verdon, Artigues, Aups, Barjols, Baudinard-sur-Verdon, Bauduen, Besse-sur-Issole, Bras, Brignoles, Brue-Auriac, Cabasse, Camps-la-Source, Carcès, Carnoules, La Celle, Châteauvert, Correns, Cotignac, Entrecasteaux, Esparron, Flassans-sur-Issole, Forcalqueiret, Fox-Amphoux, Garéoult, Ginasservis, Gonfaron, Mazaugues, Méounes-lès-Montrieux, Moissac-Bellevue, Montfort-sur-Argens, Montmeyan, Nans-les-Pins, Néoules, Ollières, Pignans, Plan-d’Aups-Sainte-Baume, Pontevès, Pourcieux, Pourrières, Puget-Ville, Régusse, Rians, Rocbaron, La Roquebrussanne, Rougiers, Sainte-Anastasie-sur-Issole, Saint-Julien, Saint-Martinde-Pallières, Saint-Maximin-la-Sainte-Baume, Saint-Zacharie, Les Salles-surVerdon, Seillons-Source-d’Argens, Tavernes, Le Thoronet, Tourtour, Tourves, Le Val, Varages, La Verdière, Vérignon, Vinon-sur-Verdon, Vins-sur-Caramy,

— obvod Draguignan (v departemente Var): Saint-Antonindu-Var, Sillans-la-Cascade,

— obvod Toulon (v departemente Var): Bandol, Le Beausset, Belgentier, Bormes-les-Mimosas, La Cadière-d’Azur, Carqueiranne, Castellet, Collobrières, La Crau, Cuers, Evenos, La Farlède, La Garde, Hyères, Le Lavandou, La Londe-les-Maures, Ollioules, Pierrefeu-du-Var, Le Pradet, Le Revestles-Eaux, Riboux, Saint-Cyr-sur-Mer, Saint-Mandrier-sur-Mer, Sanary-sur-Mer, La Seyne-sur-Mer, Signes, Six-Fours-les-Plages, Solliès-Pont, Solliès-Toucas, SollièsVille, Toulon, La Valette-du-Var.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-46477258-0f19-4b8a-b355-9b9e51ee6f45

(1) Ú. v. EÚ L 347, 20.12.2013, s. 671.